|  |
| --- |
|  |

# የአዲስ ኪዳን መሠረቶች– ሞጁል ሁለት – የማቴዎስ ወንጌል

# የመወያያ ጥያቄዎች

1. ከትምህርቱ ያገኛችሁት ወሳኝ ነገር ወይም ከትምህርቱ በደንብ ያለተረዳችሁት ነጥብ ምንድን ነው?
2. እንደ ማቴዎስ አገላለጥ፣ ኢየሱስ መሲሁ ንጉሥ መሆኑን እንዴት እናውቃለን?
3. ስለ መንግሥቱ ኢየሱስ የሰበከው መልካም የምሥራች ምንድን ነበር?
4. ኢየሱስ መንግሥቱን ያሰፋው እንዴት ነው?
5. ኢየሱስ ያሳያቸው ምልክቶች ምንድን ነበሩ፣ ለነዚህ ምልክቶች የተሰጡት ምላሾችስ ምን ነበሩ?
6. እንደ ማቴዎስ አገላለጽ፣ ታማኝ ደቀመዝሙር መሆን ማለት ምን ማለት ነው?
7. ማቴዎስ ኢየሱስ በብሉይ ኪዳን የተናገሩ መሲሃዊ ትንቢቶችንና ጥበቃዎችን በመፈጸሙ ላይ ለምን አተኮረ?
8. አሁን በምትገኙበት ወቅታዊ ሁኔታ ትህትናን መግለጽ የምትችሉባቸው ጥቂት መንገዶች የትኞቹ ናቸው?
9. በዛሬው ሕይወታችሁ ለኢየሱስ ከልብ የሆነ መታዘዝን መግልጽ የምትችሉት እንዴት ነው?
10. በኃጢአታችሁ በመደበኛነት ከመናዘዘና ንስሓ ከመግባት ልምምዳችሁ ምን ያያችሁት እና ያገኛችሁት ጥቅም አለ?
11. ለክርስቲያኖች እና ክርስቲያን ላልሆኑት ፍቅርን መግለጥ የምትችሉባቸው ጥቂት መንገዶች ምንድን ናቸው?
12. ቤተክርስቲያን የኢየሱስ መሆኗን ማወቃችን፣ ሊፈጥርብን የሚገባው ስሜት ምንድን ነው?
13. እኛ የእግዚአብሔር ቤተሰብ አባል ከመሆናችን እውነታ ሊያስገኝልን የሚገባው ብርታት ምንድን ነው?

 **በዋና መሪ ሃሳቦች ላይ የቀረበ የማጠቃለያ ቀረፍተ-ነገር –የብሉይ ኪዳን ቅርስ– የማያምኑ የአይሁድ መሪዎች:** አብዛኞቹ የአይሁድ መሪዎች ኢየሱስን አልተቀበሉትም ምክንያቱም እነርሱ ይጠብቁት ከነበረው ጋር እልተጣጣመላቸውም፣ በብሉይ ኪዳን ከተነገረው ያፈነገጠ ነው ብለው አሰቡ። ይህም የተሳሳተ ግንዛቤ ዛሬም ኢየሱስን ለመከተል ለሚሞክሩ ሁሉ ማስጠንቀቂያ ነው። የእነርሱ ተሞክሮ የሚያስጠነቅቀን የእግዚአብሔር ሥራ ይህንን ይመስላል ብለን የምናስበውን የራሳችንን ሃሳብ ራዕይ ልናደርገው እንደምንችል ነው። እግዚአብሔር ሊሠራ የሚችለው እስከዚህ ድረስ ነው ብለን ገደብ እንዳናበጅ ይልቁኑ እርሱ ተስፋዎቻችንንና ጥበቃዎቻችንን ትርጉም እንዲሰጣቸው ልንፈቅድ ይገባል። እርሱ ተቀባይነትን እንዳጣ ሁሉ የእርሱም ሕዝብ ተቀባይነትን ሊያጣ እንደሚችል ኢየሱስ ያውቃል። ለንጉሣችን፣ መከራ የክብር መንገድ ነው። ለእኛም ነገሩ ያው ነው።

**የነገረ-ጉዳይ ጥናት:** በ1967 ዓ.ም. ጆኒ ኤሬክሰን ታዳ በ17 ዓመቷ በዋና አደጋ እጆቿና እግሮቿ የማይሰሩ የሆኑበት አደጋ ውስጥ ወደቀች። ለሕይወቷም ትርጉምን ለማግኘት በርካታ ትግሎችን አሳለፈች። ተስፋዎቿና ሕልሞቿ ውድም አሉባት። ጌታ ግን ለእርሷ ታማኝ ነበር። አስደናቂ የሆነ ዓለም አቀፋዊ አገልግሎት ሰጣት ደግሞም አንድ ቀን አዲስ ሰውነት ትለብሳለች።

የመወያያ ጥያቄዎች

1. ተስፋና ሕልሞቻችሁ ውድም ብለውባችሁ ያውቃሉ? ከሆነ፣ አብራሩት። እንዴት ምላሽ ሰጣችሁ?
2. ሕልሞቹና ተስፋዎቹ ውድም ያሉበት ሌላ ሰው ታውቃላችሁን? ከሆነ፣ ምላሽ የሰጡት እንዴት ነበር?

ተግባራዊ የቤት ሥራዎች

* ነገሮች እናንተ በምትፈልጉት አቅጣጫ ካልተጓዙ፣ እናንተ መልካም፣ ትክክልና ጠቃሚ ነው ብላችሁ በምታስቡት መንገድ እግዚአብሔር እንዲሠራ አትወትውቱ። ተስፋ አትቁረጡ ደግሞም በምሬት ወይም በቁጣ ወይም በተስፋ ቢስነት ፊታችሁን አታዙሩ። በእርሱ ታመኑ፣ በተቀዳሚነትም እርሱ በሰጣችሁ መልካም ነገሮች ምክንያት አይሁን (ምክንያቱም መከራ ሊገጥመን ይችላል) ይልቁኑ ስለ እርሱ ማንነት፣ በኢየሱስ ሞትና ትንሣኤ እናንተን ነፃ ለማውጣት በሠራው ሥራ፣ ደግሞም አደርጋለሁ ብሎ ስለሰጠው ተስፋ ታመኑት።
* ለሁለት ሳምንታት የሚሆን ማስታወሻ ይኑራችሁ። ተስፋ የቆረጣችሁባቸውን ነገሮች እና እንዴት ምላሽ እንደሰጣችኋቸው፣ ድግሞም እንደ እግዚአብሔር መንግሥት ወኪል (በተስፋ) በእምነት ሥራዎቻችሁን ለመቀጠል እንዴት እንደረዷችሁ ጻፉ፣